Die maatskappy se Juniesyfers het afgeskop met ‘n reuse 3 070 verkope vir die Hilux, gevolg deur 191 kopers wat vir die Land Cruiser PU gestem het.
Die enigste ander ‘groot’ rolspeler in die Suid-Afrikaanse bakkiemark, die Volkswagen Amarok, toon elke maand geringe verbetering wat verkope betref, maar is steeds nog ver agter wanneer dit met sy mededingers vergelyk word. Trouens, daar word nou al openlik gesê die Amarok is eintlik vir die gentleman farmer met die sagte handjies en die groot beursie wat af en toe sy wildsplaas wil kom besoek.